# แอน อรดี
ณิชนันทน์ อินทรสอน หรือชื่อในวงการ แอน อรดี เป็นนักร้องลูกทุ่งหมอลำหญิงชาวไทย ปัจจุบันเป็นศิลปินอิสระ

 ประวัติ 
แอน อรดี ชื่อเล่น แอน มีชื่อจริงว่า ณิชนันทน์ (อินทรสอน) ปุริสาย มีชื่อเกิด คือ อรณี อินทรสอนเป็นชาวบ้านห้วยเตย ตำบลห้วยเตย อำเภอซำสูง จังหวัดขอนแก่น เป็นบุตรธิดาของ คุณพ่ออำนวย อินทรสอน และ คุณแม่สุรินทรา เนื่องมัจฉา มีน้องชาย คือ นายอรรถชัย อินทรสอน (อาร์ต) จบชั้นมัธยมศึกษาตอนปลายจาก โรงเรียนศรีกระนวนวิทยาคม อ.กระนวน จ.ขอนแก่น และจบในระดับอุดมศึกษา สาขาวิทยุและโทรทัศน์ วิทยาลัยนิเทศศาสตร์ มหาวิทยาลัยรังสิต  

เริ่มต้นเข้าสู่วงการโดยการเข้าร่วมประกวดแข่งขันวงดนตรีลูกทุ่งชิงช้าสวรรค์ปีที่ 5 (ช่อง9) ทำให้เริ่มมีคนรู้จักเธอมากขึ้น ต่อมา ภู ศรีวิไล ได้ชักนำเธอเข้าสู่วงการเพลง โดยได้เริ่มทำเพลงกับค่ายเพลงนายพลเอนเตอร์เทนเมนท์ มีผลงานอัลบั้มเพลงชุด "ผู้หญิงคนนี้มีดีที่รักจริง" ผลงานเพลงที่สร้างชื่อเสียงคือ "โทรดู๋หลายอ้ายอย่าว่า" โดยใช้ชื่อในขณะนั้นว่า "แอน ชญาดา" แต่ก็ยังไม่ค่อยประสบความสำเร็จเท่าใดนัก

การเข้าสู่วงการหมอลำของเธอ คือ เริ่มต้นจากการเป็นตัวแทนของจังหวัดขอนแก่นไปประกวดร้องเพลง และทำให้เธอได้รับรางวัลชนะเลิศการขับร้องเพลงไทยลูกทุ่ง และทางกระทรวงวัฒนธรรม จังหวัดขอนแก่น ได้มอบรางวัล " เยาวชนต้นแบบของการขับร้องเพลงไทยลูกทุ่ง 2553" ให้เธออีกด้วย และนั่นเป็นจุดเริ่มต้นที่ทำให้ พ่อสันติ (ดาบ ส.) เจ้าของคณะหมอลำประถมบันเทิงศิลป์มาชักชวนให้เธอไปร่วมวงด้วย จึงมีโอกาสไปฝึกร้อง ฝึกลำ ที่คณะหมอลำประถมบันเทิงศิลป์ และมีคนรู้จักเธอในด้านวงการหมอลำ 

ในช่วงปี พ.ศ. 2555 เธอได้มีโอกาสได้ร่วมงานกับคณะหมอลำศิลปินภูไท (วีระพงษ์ วงศ์ศิลป์) ซึ่งเป็นคณะหมอลำที่มีชื่อเสียงอีกคณะหนึ่ง) และได้ใช้ชื่อ "ฝ้าย ณิชนันทน์" เป็นชื่อในวงการช่วงนั้น เธอได้การตอบรับจากแฟนเพลงและแฟนหมอลำเป็นอย่างมาก จากบท "รจนา" ในลำเรื่องต่อกลอน เรื่อง "สังข์ทอง เงาะป่า" และผลงานอีกมากมาย จนกระทั่งถึงต้นปี 2558 เธอได้กลับมาสังกัดคณะประถมบันเทิงศิลป์อีกครั้ง กับบ้านหลังเดิม และเธอได้กลับมาใช้ชื่อ "แอน อรณี" และเปลี่ยนมาใช้เป็น "แอน อรดี" ในปัจจุบัน ด้วยหน้าตาที่สวยน่ารัก และกิริยามารยาทที่งดงามและเป็นกันเองของเธอทำให้มีแฟนคลับมาขอถ่ายรูปเธอทั้งหน้าและหลังเวทีอยู่ไม่ขาด จนได้รับฉายาว่า "หมอลำสาวเน็ตไอดอล"

ต่อมา ในปี พ.ศ. 2562 เธอได้ย้ายมาสังกัดคณะหมอลำเสียงวิหค ร่วมกับพระเอกนก พงศกร ได้ไม่ถึงฤดูกาลประจวบเหมาะกับสถานการณ์โควิด-19 ก็ทำให้เธอตัดสินใจลาออกจากคณะ เนื่องจากปมเบี้ยวค่าตัวร่วมหลักแสนhttps://www.khaosod.co.th/entertainment/news_4644119https://www.thairath.co.th/entertain/news/1814259https://www.ejan.co/news/5e8b10e0d00e9 หลังจากที่เธอประกาศอำลาจากคณะหมอลำเสียงวิหค และในช่วงเวลากว่า 1 เดือน แอน อรดี ถูกทาบทามจากหมอลำหลายคณะ จนสุดท้ายเธอจึงตัดสินใจย้ายไปร่วมงานกับ คณะหมอลำสาวน้อยเพชรบ้านแพงโดยการนำของยมนิล นามวงษา(หนุ่มโจ) ซึ่งเป็นคณะหมอลำเพลินชื่อดัง จากจังหวัดมหาสารคาม และทำให้แอน อรดีจะได้ร่วมงานกับ พร ภิรดี ราชินีหมอลำเพลินชื่อดังแห่งคณะหมอลำสาวน้อยเพชรบ้านแพง และยังได้ร่วมงานกับตลกชื่อดังประจำวงอย่าง ยายแหลมทอง ประเทศไทย และ ยายจื้น ดอตคอมด้วย 
ปัจจุบันได้ออกจากสมาชิกวงดนตรีหมอลำสาวน้อยเพชรบ้านแพง และเป็นศิลปินอิสระอย่างเต็มตัวhttps://www.sanook.com/music/2421141/

ปัจจุบันสมรสกับ บอย ภู่กัน ปุริสาย หรือ บอย ศิริชัย หัวหน้าวงคณะหมอลำใจเกินร้อย เมื่อวันที่ 29 เมษายน พ.ศ. 2566 ณ หอประชุมกาญจนาภิเษก มหาวิทยาลัยขอนแก่น ต่อมา ทั้งคู่รับบุตรบุญธรรมมาอุปการะ 2 คน เป็นฝาแฝดเพศหญิง ชื่อ น้องพลอยและน้องเพชร  "บอย-แอน" ประกาศข่าวดี ต้อนรับสมาชิกใหม่ ลูกสาวฝาแฝด "น้องพลอย-น้องเพชร" 

 ผลงานเพลง 

 ผลงานอัลบั้มเดี่ยว 

 ชุดที่ 1 ผู้หญิงคนนี้มีดีที่รักจริง  
(ค่ายเพลงนายพลเอนเตอร์เทนเมนต์)
 ผู้หญิงคนนี้มีดีที่รักจริง
 โทรดู๋หลายอ้ายอย่าว่า
 บ่อยากเป็นกิ๊ก
 สักคำได้ไหมก่อนไปจากกัน
 ไม่รักก็บอกอย่าหลอกให้เจ็บ
 นักร้องนักเรียน
 เพราะเราคือเพื่อนกัน
 ฮักคิดฮอดอ้ายเด้อ
 คอยฮักสัญญาห่าง
 ยังจำได้บ่น้อ

 ผลงานเพลง (Single) 
+ผลงานเพลง (Single)เพลงสังกัดเผยแพร่หมายเหตุนางฟ้าชาวดินประถมบันเทิงศิลป์2558เสียน้ำตาหน้าเวทีประถมบันเทิงศิลป์2558คำคิงให้น้องแหน่ประถมบันเทิงศิลป์2559รักเธอเสมอใจประถมบันเทิงศิลป์2560ฮักสลายอ้ายแตกสาวประถมบันเทิงศิลป์2561ฮักเขาก่อนกะได้Hug Khonkaen2561ลูกสาวเดียวHUGD record2562Feat. นิว มุกดาล้างสมองHUGD record (ฮักดี เรคคอร์ด)2563Feat. นิว มุกดาดอกคูณเศร้าเซิ้ง MUSiC2563แว๊บ แว๊บลำเพลินอินดี้เรคคอร์ด (ภายใต้สังกัดสาวน้อยเพชรบ้านแพง)2563เรวัตตะฮักรจนาภูไทเรคคอร์ด2564Feat. รุ่ง นครพนมเบอร์เก่ายังเฝ้ารอ (cover version) (ต้นฉบับ ภู ศรีวิไล)ศิลปินอิสระ2564ขอแค่รู้ข่าว (ต้นฉบับ ต่าย อรทัย)ศิลปินอิสระ2564ขอสิทธิ์แค่ร้องไห้ (ต้นฉบับ ต่าย อรทัย)ศิลปินอิสระ2564โอ้ยกะละวาคิดฮอดไทดอลมิวสิค (ในเครือจีเอ็มเอ็ม แกรมมี่)2564Feat. เบลล์ นิภาดาฮ่มสะแบงแพงฮัก (ร้องแก้ ฮ่มสะแบงแทงใจ ของ บอย ศิริชัย)ศิลปินอิสระ2565เสียงจากสาวลาว (ต้นฉบับ นก พรพนา)ศิลปินอิสระ2565วอนปู่ซำสูง (เพลงพิเศษ) ภู่กันเรคคอร์ด (ในเครือหมอลำใจเกินร้อย)2566จัณฑาล จันทราร่วมกับ ท็อปไลน์มิวสิค (ในโปรเจค 8 ปี ม่วนบ่มีที่สิ้นสุด หมอลำใจเกินร้อย)2566Feat.บอย ศิริชัยในใจอยากได้สอง (ต้นฉบับ ดอกรัก ดวงมาลา)ร่วมกับ ท็อปไลน์ มิวสิค (ในโปรเจค 8 ปี ม่วนบ่มีที่สิ้นสุด หมอลำใจเกินร้อย)2566แสนดีย์ ME RECORDS2566Feat.เอ๊ะ จิรากรผู้สาวอ้ายเก่งคือหยังศิลปินอิสระ2567ออกพรรษาน้ำตาหล่นภู่กันเรคคอร์ด (ในเครือหมอลำใจเกินร้อย)2567มักบ่าวสกลนครภู่กันเรคคอร์ด (ในเครือหมอลำใจเกินร้อย)2567หน้าฮ้านพยานรักร่วมกับ ท็อปไลน์ มิวสิค (ในโปรเจค 9 ปี หมอลำใจเกินร้อย)2567Feat.บอย ศิริชัยบังเอิญมันได้อ่ะภู่กันเรคคอร์ด (ในเครือหมอลำใจเกินร้อย)2568สาละวันเดินเซร่วมกับ F.HERO2568Feat.F.HERO & M-PEE

 ผลงานการแสดง 

 ภาพยนตร์ 
 ผู้บ่าวไทบ้าน 2 ตอน แจกข้าวหาแม่ใหญ่แดง (2559) (ร่วมแสดงกับ เต๋า ภูศิลป์)
 ผู้บ่าวไทบ้าน อีสานจ้วด (2563)

 มิวสิควิดีโอ 

 เพลง สถานะหมอลำ - จินตหรา พูนลาภ (2563)
 เพลง ควายเป็นหมัน - ยมนิล นามวงษา (หนุ่มโจ) Feat. ยายแหลมทอง ประเทศไทย (2563)
เพลง บ่ไปกรุงเทพฯได้บ่ - เต๋า ภูศิลป์ (2564)
เพลง สถานะหมอลำ - เดือนเพ็ญ อำนวยพร(ต้นฉบับ จินตหรา พูนลาภ) (2565)
เพลง หน้าฮ้านพยานฮัก - แอน อรดี & บอย ศิริชัย (2567)

 ซีรีส์ 
 เถิดเทิงม่วนคักฮักหลาย (2564)https://www.daradaily.com/news/95700/read

 คอนเสิร์ต 
 คอนเสิร์ต AB STORY LOVE CONCERT (ร่วมกับ บอย ศิริชัย) ณ MCC HALL เดอะมอลล์ บางกะปิ

 รายการทีวี 
 เป็นโค้ชร่วมกับ บอย ศิริชัย ในทีมหมอลำใจเกินร้อย ในรายการ หมอลำไอดอล season 1 ทางช่องเวิร์คพอยท์ฯ 23 (2566)
เป็นโค้ช ในรายการหมอลำไอดอล season 2 ทางช่องเวิร์คพอยท์ฯ 23 (2567)

 รางวัล 
 รางวัล " เยาวชนต้นแบบของการขับร้องเพลงไทยลูกทุ่ง 2553" จากกระทรวงวัฒนธรรม จังหวัดขอนแก่น
รางวัล “ทูตความดี ศรีสยาม” สาขานักร้อง นักแสดง ศิลปินดีเด่น ด้านศิลปวัฒนธรรมไทย จากชมรมสืบสานศิลปะและวัฒนธรรมแห่งประเทศไทย ปี 2564
รางวัล หมอลำ FEVER ปี 2565
รางวัล "นาคราชอวอร์ด ครั้งที่ 6 ปี2566 สาขา นักร้องดาวรุ่งลูกทุ่งหญิงยอดเยี่ยม "